Fasteignamarkaðurinn er heldur að glæðast Fjöldi þinglýstra kaupsamninga um fasteignir á Vesturlandi var 60 í marsmánuði , eða um tvær á dag . Samkvæmt því er markaðurinn að vaxa talsvert frá því sem verið hefur undanfarin misseri . Flesta mánuði á síðasta ári var þannig algengt að seldar væru 30 fasteignir á mánuði . Í mars á þessu ári voru 30 samningar gerðir um eignir í fjölbýli , 12 samningar um eignir í sérbýli og 18 samningar um annars konar eignir . Heildarveltan var 1.306 milljónir króna í þessum viðskiptum og meðalupphæð á samning 21,8 milljón króna . Af þessum 60 kaupsamningum voru 35 um eignir á Akranesi . Þar af var 21 samningur um eign í fjölbýli , níu samningar um eignir í sérbýli og fimm samningar um annars konar eignir . Heildarveltan var 741 milljón króna og meðalupphæð á samning 21,2 milljón króna .